Δημοκρατική Ένωσις (1956)

Η Δημοκρατική Ένωσις ήταν κεντροαριστερός - σοσιαλδημοκρατικός συνασπισμός πολιτικών κομμάτων που έλαβε μέρος στις εθνικές βουλευτικές εκλογές της 19ης Φεβρουαρίου του 1956.

Ιστορικό
Πυρήνα της Δημοκρατικής Ενώσεως αποτελούσαν οι κεντρώοι κομματικοί σχηματισμοί των Σοφοκλή Βενιζέλου, Γεωργίου Παπανδρέου, Σάββα Παπαπολίτη και Αλέξανδρου Μπαλτατζή, προκειμένου να επιτευχθεί μια ανάσχεση της ανόδου προς την εξουσία για την νεοπαγή Ε.Ρ.Ε. του Κωνσταντίνου Καραμανλή, ενόψει και του γεγονότος της ψήφισης του νέου εκλογικού συστήματος, του λεγόμενου τριφασικού.

Στην Δημοκρατική Ένωση μετείχαν το Δημοκρατικόν Κόμμα Εργαζομένου Λαού (Γεώργιος Καρτάλης - Αλέξανδρος Σβώλος), η Ενιαία Δημοκρατική Αριστερά (Ιωάννης Πασαλίδης) και η Κίνηση Εθνικής Δημοκρατικής Πρωτοβουλίας (που είχαν πρωτύτερα συμπτυχθεί στην Εθνική Κίνηση Αλλαγής), το Κόμμα Φιλελευθέρων (υπό τον Γεώργιο Παπανδρέου), το Λαϊκόν Κόμμα (υπό τον Κωνσταντίνο Τσαλδάρη), η Φιλελευθέρα Δημοκρατική Ένωσις του Σοφοκλή Βενιζέλου, η Εθνική Προοδευτική Ένωσις Κέντρου (Σάββας Παπαπολίτης) και το Κόμμα Αγροτών και Εργαζομένων (Αλέξανδρος Μπαλτατζής), ενώ αποκλείσθηκε το Κόμμα Προοδευτικών του Σπύρου Μαρκεζίνη με το αιτιολογικό ότι ο αρχηγός του είχε θητεύσει σε υπουργικές θέσεις επί κυβερνήσεων Ελληνικού Συναγερμού (1952 - 1955) του Αλέξανδρου Παπάγου. Επικεφαλής του συνασπισμού τέθηκε ο Γεώργιος Παπανδρέου.

Παρότι ο συνασπισμός κέρδισε στις εκλογές περισσότερες ψήφους, εντούτοις εξέλεξε μόλις 132 βουλευτές και απέτυχε να κερδίσει την εξουσία, λόγω ακριβώς του εκλογικού συστήματος που ίσχυσε. Η Ε.Ρ.Ε. αναδείχθηκε κυβέρνηση, κερδίζοντας συνολικά 165 έδρες.

Συμμετέχοντα κόμματα
Τα κόμματα που αποτελούσαν τη Δημοκρατική Ένωση ήταν: 
ΚόμμαΙδεολογίαΑρχηγός κόμματοςΠολιτικό φάσμαΦιλελευθέρα Δημοκρατική ΈνωσιςΦιλελευθερισμός, ΒενιζελισμόςΣοφοκλής ΒενιζέλοςΚέντροΚόμμα ΦιλελευθέρωνΦιλελευθερισμός, ΒενιζελισμόςΓεώργιος ΠαπανδρέουΚέντροΕθνική Προοδευτική Ένωσις ΚέντρουΦιλελευθερισμός, ΣοσιαλδημοκρατίαΣάββας ΠαπαπολίτηςΚέντροΕνιαία Δημοκρατική ΑριστεράΔημοκρατικός σοσιαλισμόςΙωάννης ΠασαλίδηςΑριστεράΔημοκρατικόν Κόμμα Εργαζομένου ΛαούΣοσιαλδημοκρατίαΑλέξανδρος ΣακελλαρίουΚεντροαριστεράΚόμμα Αγροτών και ΕργαζομένωνΦιλελευθερισμός, ΑγροτισμόςΑλέξανδρος ΜπαλτατζήςΚεντροαριστεράΛαϊκόν ΚόμμαΣυντηρητισμόςΚωνσταντίνος ΤσαλδάρηςΔεξιά

Αποτελέσματα εκλογών
Βουλή των Ελλήνων
 Έτος Αρχηγός κόμματος Αριθμός ψήφων Ποσοστό ψήφων Έδρες Θέση 1956 Γεώργιος Παπανδρέου 1.620.007 48,15%  ΑξιωματικήΑντιπολίτευση

Παραπομπές

Δημοκρατικη Ενωσις